b'\n_START_ARTICLE_\nVila U\xc5\xa1lakar\n_START_PARAGRAPH_\nVila U\xc5\xa1lakar je vila, ki se nahaja na ju\xc5\xbenem robu Trgu mladinskih delovnih brigad v Ljubljani.\n_START_SECTION_\nZgodovina\n_START_PARAGRAPH_\nLeta 1930 je Josip Ora\xc5\xbeem mlaj\xc5\xa1i dal izdelati vilo; na\xc4\x8drte so izdelali: Dragutin Fatur (glavni arhitekt), Miro Kos (arhitekt), Milan Fakin (statik) in Matko Curk (stavbenik). Februarja 1932 je vilo prodal notarju Ivanu U\xc5\xa1lakarju, po katerem je vila tudi dobila ime._NEWLINE_V kleti so se nahajali servisni prostori, gara\xc5\xbea in stanovenje za \xc5\xa1oferja, v prvem nadstropju je stanovala U\xc5\xa1lakarjeva dru\xc5\xbeina in v drugem nadstropju se je nahajalo \xc5\xa1e drugo stanovanje, ki so ga oddajali. Na vrtu se je nahajal bazen. Vila je pomembna predvsem zaradi vhodnega dela z balkonom, \xc4\x8dlenjene fasade s horizontalnimi pasovi, polkro\xc5\xbenega zaklju\xc4\x8dka, kladnih stopnic s kovinsko ograjo, jedkanih stekel na oknih in vratih,..._NEWLINE_Med drugo svetovno vojno so vilo zasegli Nemci, pri \xc4\x8demer so klet preuredili v javno zakloni\xc5\xa1\xc4\x8de. Tik pred koncem vojne je vilo zadela letalska bomba in po\xc5\xa1kodovala ostre\xc5\xa1je. Po vojni so vilo nacionalizirali in odvzeli tudi vrt (kot tudi sosednje vrtove); tu so nato zgradili Ma\xc4\x8dkovo vilo za socialisti\xc4\x8dnega politika Ivana Ma\xc4\x8dka Matija.'